S-1900/2022

Mál þetta, sem dómtekið var 12. október 2022, höfðaði lögreglustjórinn á Suðurnesjum með ákæru 6. október 2022, á hendur J-x-x A-x-x D-x-x S-x-x R-x-x, f. d. [...], ríkisborgara Brasilíu:

„fyrir brot gegn lögum um ávana- og fíkniefni með því að hafa fimmtudaginn 8. september 2022, staðið að innflutningi á samtals 225,56 gaf kókaíni (að styrkleika 79-87% kókaín, sem samsvarar 88- 97% af kókaínklóríði), ætluðu til söludreifingar hér á landi í ágóðaskyni. Fíkniefnin flutti ákærði til landsins sem farþegi með flugi [...], frá Barcelona, Spáni, í 24 pakkningum sem ákærði faldi innvortis þegar hann var stöðvaður í grænu tollhliði í komusal flugstöðvar L-kk-ef E-kk-ef.

Telst háttsemi þessi varða við 2. sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk samtals 225,56 gaf kókaíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.“

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 8. september 2022 komi til frádráttar dæmdri refsingu. Þá krefst skipaður verjandi þóknunar sér til handa úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 12. október sl. og játaði brot sitt án undandráttar og samþykkti upptökukröfu ákæruvaldsins. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða. Ákærði er fæddur í janúar 1978. Sakavottorð ákærða, sem er brasilískur ríkisborgari, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Af fyrirliggjandi gögnum verður ekki ráðið að hann hafi verið eigandi fíkniefnanna eða tekið þátt í skipulagningu á innflutningi þeirra til Íslands með öðrum hætti en að samþykkja að flytja efnin til landsins gegn greiðslu. Á hinn bóginn verður ekki framhjá því litið að ákærði flutti til landsins töluvert magn af kókaíni sem ætlað var til söludreifingar hér á landi. Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 135 daga. Til frádráttar þeirri refsingu komi gæsluvarðhald ákærða frá 8. september 2022 að fullri dagatölu.

Þá sæti ákærði upptöku á kókaíni sem haldlagt var af lögreglu líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað en til hans telst 226.898 króna útlagður kostnaður samkvæmt yfirliti ákæruvaldsins og þóknun H-kvk-ef A-kvk-ef lögmanns, verjanda ákærða á rannsóknarstigi og við meðferð málsins fyrir dómi 781.2 00 krónur að meðtöldum virðisaukaskatti og 33.600 krónur í aksturskostnað lögmannsins.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-x-x A-x-x D-x-x S-x-x R-x-x, sæti fangelsi í 135 daga. Til frádráttar þeirri refsingu komi gæsluvarðhald ákærða frá 8. september 2022, að fullri dagatölu.

Ákærði sæti upptöku á 225,56 gaf kókaíni.

Ákærði greiði 1.041.698 krónur í sakarkostnað þar meðtalda þóknun skipaðs verjanda síns H-kvk-ef A-kvk-ef lögmanns 781.200 krónur að meðtöldum virðisaukaskatti og 33.600 krónur í aksturskostnað lögmannsins.

E-kvk-nf B-kvk-nf Á-kvk-nf